3.

บริษัท ไทยชูการ์ เทอร์มิเนิ้ล จำกัด (มหาชน)
ดำเนินธุรกิจให้บริการเช่าคลังสินค้าเพื่อให้ลูกค้าเก็บพักสินค้าเพื่อการขนถ่ายขึ้นเรือเดินสมุทรหรือขนส่งออกไปจำหน่ายภายในประเทศ
โดยมีพื้นที่ทำการ 124 ไร่ 98 ตารางวา ให้บริการลูกค้าด้านต่างๆ คือ บริการท่าเทียบเรือ 3 ท่า
มีโกดังเก็บสินค้า ชนิดบรรจุกระสอบให้เช่าจำนวน 36 หลัง
มีพื้นที่ซึ่งสามารถเก็บพักสินค้าได้ประมาณ 230,000 ตัน และถังเก็บกากน้ำตาลจำนวน 6 ถัง
ความจุรวม 64,000 ตัน โดยมีสินค้าหลักที่ใช้บริการได้แก่ น้ำตาลทราย กากน้ำตาล ข้าวสาร
น้ำมันพืชและพืชผลทางเกษตรอื่นๆ นับว่าเป็นคลังสินค้าที่ให้บริการรับฝากและ
ขนถ่ายสินค้าน้ำตาลที่ใหญ่ที่สุดในแถบจังหวัดสมุทรปราการ

การถือหุ้นของบริษัทในบริษัทย่อย

64.13% 79.78% 98.82% 62.07%

20.56% 8.13% 0.43% 8.34%

15.31% 12.09% 0.75% 29.59%

บริษัทฯ ดำเนินธุรกิจที่มีความเกี่ยวเนื่องกับบริษัทย่อย ได้แก่

1. บริษัท ที เอส คลังสินค้า จำกัด TSW เลขทะเบียนบริษัท 0105530047784

จดทะเบียนจัดตั้งบริษัทในปี 2530 มีทุนจดทะเบียน 50 ล้านบาท โดยแบ่งออกเป็นหุ้นสามัญ จำนวน
500,000 หุ้น มูลค่าหุ้นละ 100.- บาท เรียกชำระแล้วหุ้นละ 25.- บาท เป็นเงิน 12.50
ล้านบาท บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 64.13 ของทุนจดทะเบียน

บริษัท ที เอส คลังสินค้า จำกัด ดำเนินธุรกิจคลังสินค้ามีอาคารคลังสินค้าแบบเทกอง 1 หลัง พื้นที่
8,767 ตารางเมตร สามารถรับฝากน้ำตาลได้ 75,000 ตัน และรับฝากน้ำตาลทรายขาว
ชนิดบรรจุกระสอบๆ ละ 50 กิโลกรัม ในโกดังซึ่งเช่าคลังสินค้าจากบริษัท ไทยชูการ์ เทอร์มิเนิ้ล
จำกัด (มหาชน)

บริษัท ที เอส คลังสินค้า จำกัด
ดำเนินกิจการคลังสินค้าโดยมีวัตถุประสงค์ตามที่กระทรวงพาณิชย์ประกาศไว้ในเงื่อนไขควบคุมกิจการคลังสินค้า
พ.ศ. 2535 และมีใบอนุญาตต่างๆ ตามรายละเอียดดังนี้.-

1.  รับฝากสินค้าโดยได้รับเงินค่าตอบแทนหรือประโยชน์อื่นใด

2.  ให้ผู้ฝากกู้ยืมเงินโดยเอาสินค้าที่ฝากไว้นั้นจำนำไว้เป็นประกัน
    โดยได้รับดอกเบี้ยหรือประโยชน์อื่นใดเป็นค่าตอบแทน

  3. ให้บริการด้านความเย็นเพื่อเก็บรักษาสินค้า โดยได้รับค่าตอบแทนหรือประโยชน์อื่นใด

  4. ให้บริการด้านรับอบพืชเพื่อลดความชื้น กะเทาะ คัด ผสม
  หรือด้วยกรรมวิธีอย่างอื่นเพื่อประโยชน์ ของผู้ฝาก โดยได้รับค่าตอบแทนหรือประโยชน์อื่นใด

5.  ซื้อ ขาย แลกเปลี่ยน เช่า ให้เช่า เช่าซื้อ กู้ยืม จำนอง จำนำ
    เพื่อประโยชน์ในการประกอบกิจการคลังสินค้า

6.  กระทำการใดๆ ตามแบบพิธีการเกี่ยวกับศุลกากร การนำเข้า การส่งออก
    การขนส่งสินค้าและอาจจัดให้มีการประกันภัย
    ซึ่งสินค้าที่พึงกระทำตามสัญญาเก็บของในคลังสินค้า

7.  นำเงินที่ได้รับไปซื้อหลักทรัพย์ของรัฐบาลไทย องค์การของรัฐบาล หรือรัฐวิสาหกิจที่รัฐบาล
    ค้ำประกันได้ไม่น้อยกว่าร้อยละสิบห้าของทุนที่ชำระแล้วและทุนสำรองของบริษัท
    และนำเงินไปลงทุนถือหุ้นในบริษัทอื่นโดยได้รับความเห็นชอบจากคณะกรรมการของบริษัทได้ไม่เกินร้อยละสิบห้า
    ของทุนที่ชำระแล้วและทุนสำรองของบริษัท แต่รวมกันแล้วต้องไม่เกินร้อยละสามสิบของทุน
    ที่ชำระแล้วและทุนสำรองของบริษัท

ใบอนุญาตประกอบกิจการคลังสินค้า ออกโดยสำนักพัฒนาและส่งเสริมธุรกิจคลังสินค้า
กรมการค้าภายใน กระทรวงพาณิชย์ เลขที่ 1/2530 ไม่มีกำหนดอายุใบอนุญาต
แต่ผู้ประกอบกิจการจะต้องดำเนินการภายใต้เงื่อนไข ควบคุมกิจการคลังสินค้า กระทรวงพาณิชย์
พ.ศ. 2535 ดังนี้

-   จัดทำรายงานแจ้งชนิดและปริมาณสินค้าที่รับเข้าและส่งออกไปจากคลังสินค้าเป็นประจำทุกเดือน

-   จัดให้มีการตรวจสอบสินค้าทั้งหมดที่เก็บไว้ในคลังสินค้าอย่างน้อยปีละสองครั้งในเดือนมิถุนายน
    และเดือนธันวาคม

-   จัดทำรายงานประจำปีแสดงฐานะการเงินและกิจการของบริษัทและส่งต่ออธิบดีกรมการค้าภายในกระทรวงพาณิชย์

-   จัดให้มีบัญชีแสดงการรับ-จ่ายสินค้า บัญชีคุมสินค้า ณ
    ที่ทำการและพร้อมที่จะให้พนักงานเจ้าหน้าที่ตรวจสอบได้ทุกเวลา

ใบอนุญาตประกอบกิจการโรงงาน ออกโดยกรมโรงงาน กระทรวงอุตสาหกรรม มีอายุ 5
ปีตั้งแต่วันที่ 1 มกราคม 2551 ถึงวันที่ 31 ธันวาคม 2555
ประเภทกิจการเก็บรักษาและขนถ่ายน้ำตาลทรายด้วยเครื่องจักรและระบบสายพานลำเลียงสินค้าเพื่อส่งออก

2. บริษัท ที เอส จี แอสเซ็ท จำกัด (TSGA) เลขทะเบียนบริษัท 0105521016901

จดทะเบียนจัดตั้งบริษัทเมื่อปี 2521 เดิมชื่อบริษัท ไทยชูการ์แอสเซ็ท จำกัด และเปลี่ยนชื่อเป็น
บริษัท ที เอส จี แอสเซ็ท จำกัด เมื่อเดือนกุมภาพันธ์ 2550 มีทุนจดทะเบียน 50 ล้านบาท
โดยแบ่งออกเป็นหุ้นสามัญจำนวน 500,000 หุ้น มูลค่าหุ้นละ 100.- บาท เรียกชำระเต็มมูลค่าแล้ว
บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 79.78 ของทุนจดทะเบียน

บริษัท ที เอส จี แอสเซ็ท จำกัด ดำเนินธุรกิจให้เช่าอสังหาริมทรัพย์
โดยมีคลังเก็บน้ำตาลทรายดิบแบบเทกองให้เช่า พื้นที่ 6,250 ตารางเมตร
สามารถบรรจุสินค้าเทกองได้ 55,000 ตัน และในปี 2548 บริษัทฯ
ได้ขยายธุรกิจออกไปโดยซื้ออาคารพักอาศัยขนาด 262 ห้อง เพื่อให้บุคคลทั่วไปเช่าพักอาศัย

3. บริษัท ที เอส จี พรอพเพอร์ตี้ จำกัด (TSGP) เลขทะเบียนบริษัท 0105526040126

จดทะเบียนจัดตั้งบริษัทเมื่อปี 2526 เดิมชื่อบริษัท ไทยชูการ์พรอพเพอร์ตี้ จำกัด
และเปลี่ยนชื่อเป็นบริษัท ที เอส จี พรอพเพอร์ตี้ จำกัด เมื่อเดือนกุมภาพันธ์ 2550 มีทุนจดทะเบียน
30 ล้านบาท โดยแบ่งออกเป็นหุ้นสามัญจำนวน 300,000 หุ้น มูลค่าหุ้นละ 100.- บาท
เรียกชำระเต็มมูลค่าแล้ว บริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 62.07
ของทุนจดทะเบียน

บริษัท ที เอส จี พรอพเพอร์ตี้ จำกัด ดำเนินธุรกิจให้เช่าและพัฒนาอสังหาริมทรัพย์
โดยมีคลังสินค้าแบบเทกองให้เช่า พื้นที่ 4,560 ตารางเมตร สามารถบรรจุสินค้าเทกองได้
40,000 ตัน และในปี 2549
บริษัทฯได้ซื้อที่ดินเพื่อสร้างอาคารพาณิชย์และทาวน์เฮ้าส์ขายตั้งอยู่ที่ตำบลคลองใหม่ อำเภอสามพราน
จังหวัดนครปฐม มูลค่าโครงการประมาณ 20 ล้านบาท

4. บริษัท ที เอส ฟลาวมิลล์ จำกัด (TSF) เลขทะเบียนบริษัท 0105520001455

จดทะเบียนจัดตั้งบริษัทเมื่อปี 2520 เดิมชื่อบริษัท ไทยชูการ์อินเตอร์เทรด จำกัด
โดยมีทุนจดทะเบียนครั้งแรกจำนวน 10 ล้านบาท โดยแบ่งออกเป็นหุ้นสามัญจำนวน 100,000 หุ้น
มูลค่าหุ้นละ 100.- บาท มีคลังสินค้าแบบเทกองให้เช่าพื้นที่ 2,880 ตารางเมตร
สามารถบรรจุสินค้าได้ 30,000 ตัน

ในปี 2548 เพิ่มทุนจดทะเบียนเป็น 200 ล้านบาท โดยแบ่งออกเป็นหุ้นสามัญจำนวน 2,000,000
หุ้น มูลค่าหุ้นละ 100.- บาท เพื่อก่อสร้างโรงงานผลิตแป้งสาลีและเปลี่ยนชื่อเป็นบริษัท ที เอส
ฟลาวมิลล์ จำกัด และในเดือนกุมภาพันธ์ 2550 และในเดือนสิงหาคม 2550 บริษัท ที เอส
ฟลาวมิลล์ จำกัด เพิ่มทุนจดทะเบียนเป็น 400 ล้านบาท โดยแบ่งออกเป็นหุ้นสามัญจำนวน
4,000,000 หุ้น มูลค่าหุ้นละ 100.- บาท เพื่อใช้เป็นทุน-หมุนเวียนในการดำเนินธุรกิจแป้งสาลี
โดยมีบริษัท ไทยชูการ์ เทอร์มิเนิ้ล จำกัด (มหาชน) ถือหุ้นร้อยละ 98.82 ของทุนจดทะเบียน

ความสัมพันธ์ระหว่างลูกค้ากับบริษัทและบริษัทย่อย

เนื่องจากการประกอบธุรกิจหลักของบริษัทฯ คือการให้บริการขนถ่ายสินค้า
ให้บริการเช่าเหมาคลังสินค้าและให้บริการท่าเทียบเรือ ลูกค้าหลักจึงได้แก่
ผู้ส่งออกน้ำตาลว่าจ้างบริษัทให้ทำการขนถ่ายสินค้าที่เก็บไว้ในคลังขึ้นเรือเดินสมุทรเพื่อส่งไปจำหน่ายต่างประเทศและโรงงานน้ำตาลมีน้ำตาลทั้งชนิดเทกองและบรรจุกระสอบเข้ามาใช้บริการ
ส่วนลูกค้าอื่นๆ ได้แก่ ลูกค้าเช่าเหมาโกดังเก็บสินค้า เพื่อใช้เก็บพักสินค้า ซึ่งมีทั้งสินค้า
ส่งออกและจำหน่ายภายในประเทศ อันได้แก่ ข้าวสาร ข้าวสาลี แป้งมัน ไม้แปรรูปและน้ำมันพืช
ที่ใช้ในการ

ประกอบอาหารและอื่นๆ สำหรับลูกค้าหลักของบริษัทย่อย (บริษัท ที เอส คลังสินค้า จำกัด ) ได้แก่
โรงงานน้ำตาลต่างๆ
ที่นำสินค้ามาฝากในคลังสินค้าเพื่อรอการส่งมอบโดยผ่านผู้ส่งออกจะแจ้งเรือมารับสินค้า โดยมีบริษัท
ไทยชูการ์ เทอร์มิเนิ้ล จำกัด (มหาชน) เป็นผู้ดำเนินการขนถ่ายสินค้าที่บริษัทย่อยรับฝากอยู่

ดังนั้นการประกอบธุรกิจของบริษัทและบริษัทย่อยจะสอดคล้องและเอื้อประโยชน์กันในเชิงกลยุทธนอกจากนี้บริษัทย่อยทำธุรกิจทดแทนส่วนที่ไม่ใช่ธุรกิจหลักของบริษัท
ทั้งนี้เพื่อให้เกิดความคล่องตัวในการดำเนินธุรกิจให้กว้างขวางออกไป
โดยฝ่ายบริหารจะมีการร่วมกันพิจารณาวางแผนธุรกิจและวิธีการเชื่อมโยงกับธุรกิจของบริษัทและบริษัทย่อย
โดยมุ่งใช้ทรัพยากร อุปกรณ์เครื่องมือและช่องทางต่างๆ
ของบริษัทที่มีอยู่ให้เกิดประสิทธิภาพสูงสุดและไม่มีการดำเนินงานที่ซ้ำซ้อนกัน

เนื่องจากกิจการคลังสินค้ามีข้อจำกัดในการดำเนินธุรกิจค่อนข้างมาก เช่น
รายได้หลักจะต้องเป็นรายได้จากการรับฝากสินค้า ดังนั้นทรัพย์สินอันได้แก่
อาคารคลังสินค้าที่บริษัทย่อยถือครองอยู่เป็นคลังสินค้าประเภทเทกอง
บริษัทย่อยจึงได้เช่าเหมาโกดังบางหลังจากบริษัทแม่เพื่อรับฝากสินค้าชนิดบรรจุกระสอบ
ส่วนรายได้หลักของบริษัทแม่คือ รายได้จากการให้บริการขนถ่ายสินค้า ค่าเช่าโกดัง ค่าเทียบท่าเรือ
ค่าชั่งน้ำหนัก ค่านำสินค้าผ่านท่าและอื่นๆ ดังนั้นความสัมพันธ์ของกลุ่มกิจการจึงเป็นลักษณะพึ่งพากัน
ทั้งนี้เนื่องมาจากข้อกำหนดทางกฎหมายที่ระบุขอบเขตในการดำเนินกิจการและยังผูกพันไปถึงความเกี่ยวข้องกันของกรรมการและการถือหุ้น
ซึ่งจำเป็นจะต้องปฏิบัติเพื่อให้สอดคล้องกับเงื่อนไขควบคุมกิจการคลังสินค้า กระทรวงพาณิชย์
ซึ่งกำหนดไว้ว่ากรรมการบริษัทจะต้องถือหุ้นรวมกันไม่น้อยกว่าหนึ่งในห้าของหุ้นทั้งหมด
ดังนั้นกรรมการของบริษัทแม่และบริษัทย่อยเกือบทั้งหมดเป็นกรรมการชุดเดียวกัน
ดังนั้นในส่วนของอำนาจในการควบคุมบริษัทย่อยย่อมถูกควบคุมโดยบริษัทแม่ไปในตัว

การเปลี่ยนแปลงสำคัญในปี 2550

ปี 2550 บริษัทฯ
ได้มีการเปลี่ยนแปลงนโยบายการบัญชีเพื่อให้เป็นไปตามประกาศสภาวิชาชีพบัญชีฉบับที่ 26/2549
เรื่องการปฏิบัติตามวิธีการบัญชีเกี่ยวกับมาตรฐานการบัญชีฉบับที่ 44 เรื่อง
งบการเงินรวมและการบัญชีสำหรับเงินลงทุนในบริษัทย่อย
โดยบริษัทได้มีการเปลี่ยนแปลงนโยบายการบันทึกบัญชีเงินลงทุนในบริษัทย่อยในงบการเงินเฉพาะบริษัทจากวิธีส่วนได้เสียเป็นวิธีราคาทุน
การเปลี่ยนแปลงนโยบายดังกล่าว ทำให้กำไรสุทธิในงบการเงินเฉพาะบริษัทไม่เท่ากับกำไรสุทธิ
ในงบการเงินรวม
เป็นการแสดงรายการบัญชีที่เกี่ยวข้องกับเงินลงทุนในบริษัทย่อยในงบการเงินเฉพาะบริษัทเท่านั้น
ไม่ได้มีผลกระทบต่อการจัดทำงบการเงินรวมและปัจจัยพื้นฐานการทำธุรกิจของบริษัท แต่อย่างใด

เดือนมกราคม 2550 ที่ประชุมวิสามัญผู้ถือหุ้นครั้งที่ 1/2550 เมื่อวันที่ 12 มกราคม 2550
และที่ประชุมวิสามัญผู้ถือหุ้นครั้งที่ 2/2550 เมื่อวันที่ 30 มกราคม 2550 มีมติอนุมัติให้บริษัทย่อย 3
บริษัท เปลี่ยนชื่อใหม่ดังนี้.-

  1. บริษัท ไทยชูการ์อินเตอร์เทรด จำกัด เปลี่ยนชื่อเป็น บริษัท ที เอส ฟลาวมิลล์ จำกัด

  2. บริษัท ไทยชูการ์แอสเซ็ท จำกัด เปลี่ยนชื่อเป็น บริษัท ที เอส จี แอสเซ็ท จำกัด

  3. บริษัท ไทยชูการ์พรอพเพอร์ตี้ จำกัด เปลี่ยนชื่อเป็น บริษัท ที เอส จี พรอพเพอร์ตี้ จำกัด

เดือนกุมภาพันธ์ 2550 ที่ประชุมคณะกรรมการครั้งที่ 2/2550 เมื่อวันที่ 28 กุมภาพันธ์ 2550
มีมติแต่งตั้งคณะกรรมการสรรหาและพิจารณาค่าตอบแทนได้แก่ นางอารยา อรุณานนท์ชัย นายนิสากร
พากเพียร และนายชนะชัย ชุติมาวรพันธ์

เดือนพฤษภาคม 2550 ที่ประชุมคณะกรรมการครั้งที่ 5/2550 เมื่อวันที่ 30 พฤษภาคม 2550
มีมติอนุมัติให้เปลี่ยนแปลงนโยบายการจ่ายเงินปันผลให้ชัดเจนขึ้น เป็นดังนี้.-

“บริษัทมีนโยบายการจ่ายเงินปันผลในอัตราไม่น้อยกว่าร้อยละ 50
ของกำไรสุทธิของงบการเงินเฉพาะบริษัทหลังหักภาษีเงินได้นิติบุคคลและสำรองตามกฎหมายแล้ว
หากไม่มีเหตุจำเป็นอื่นใดและการจ่ายเงินปันผลนั้นไม่มีผลกระทบต่อการดำเนินงานของบริษัทและบริษัทย่อย
ทั้งนี้การจ่ายเงินปันผลให้นำปัจจัยต่างๆ มาประกอบการพิจารณา เช่น ผลการดำเนินงาน
ฐานะการเงิน สภาพคล่อง แผนขยายงาน เป็นต้น”

เดือนกรกฎาคม 2550 ที่ประชุมคณะกรรมการบริษัทครั้งที่ 7/2550 เมื่อวันที่ 25 กรกฎาคม 2550
มีมติแต่งตั้งนายชลัช ชินธรรมมิตร์ ดำรงตำแหน่งกรรมการแทนนายพรศิลป์ แต้มศิริชัย ที่ขอลาออก

เดือนสิงหาคม 2550 ที่ประชุมคณะกรรมการบริษัทครั้งที่ 8/2550 เมื่อวันที่ 29 สิงหาคม 2550
มีมติอนุมัติให้ลงทุนในหุ้นสามัญเพิ่มทุนของบริษัท ที เอส ฟลาวมิลล์ จำกัด (บริษัทย่อย) จำนวน
2,000,000 หุ้น มูลค่าที่ตราไว้หุ้นละ 100.- บาท เป็นเงิน 200,000,000.- บาท
(สองร้อยล้านบาท) ทำให้ปัจจุบันบริษัท ไทยชูการ์ เทอร์มิเนิ้ล จำกัด (มหาชน) ถือหุ้นในบริษัท ที
เอส ฟลาวมิลล์ จำกัด จำนวน 3,952,662 หุ้น คิดเป็นสัดส่วนการถือหุ้นร้อยละ 98.82
ของทุนจดทะเบียนใหม่ของบริษัท ที เอส ฟลาวมิลล์ จำกัด เป็น 400 ล้านบาท
เพื่อใช้เป็นทุนหมุนเวียนในการดำเนินธุรกิจโรงงานแป้งสาลี

เดือนธันวาคม 2550 ที่ประชุมคณะกรรมการครั้งที่ 12/2550 เมื่อวันที่ 26 ธันวาคม 2550
มีมติอนุมัติให้ลงทุนในหุ้นสามัญเพิ่มทุนของบริษัท เคอรี่สยามซีพอร์ต จำกัด (บริษัทที่เกี่ยวข้อง)
ปัจจุบัน-ดำเนินธุรกิจบริการขนถ่ายสินค้าและท่าเทียบเรือน้ำลึก ตั้งอยู่ที่อำเภอศรีราชา จังหวัดชลบุรี
บริษัทดังกล่าวเดิมมีทุนจดทะเบียน 484.50 ล้านบาท เพิ่มทุนเป็น 650 ล้านบาท
โดยออกหุ้นสามัญเพิ่มทุนจำนวน 1.656 ล้านหุ้น มูลค่าหุ้นละ 10.- บาท
เสนอขายให้แก่ผู้ถือหุ้นเดิมตามสัดส่วนในราคาหุ้นละ 10.- บาท กำหนดเรียกชำระ
ในเดือนกุมภาพันธ์ 2551 ซึ่งบริษัท ไทยชูการ์ เทอร์มิเนิ้ล จำกัด (มหาชน)
มีสิทธิในการจองซื้อหุ้นจำนวน 873,620 หุ้น เป็นเงิน 8,736,200.- บาท ทำให้ปัจจุบันบริษัทฯ
ถือหุ้นอยู่ในบริษัทดังกล่าวจำนวน 3,431,135 หุ้น คิดเป็นร้อยละ 5.28 ของทุนจดทะเบียน